Ministru kabineta noteikumu projekta

 **“Noteikumi par veselības pārbaudēm personām, kas glabā (nēsā) ieročus un veic darbu ar ieročiem”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Ministru kabineta noteikumu projekta “Noteikumi par veselības pārbaudēm personām, kas glabā (nēsā) ieročus un veic darbu ar ieročiem” (turpmāk – Noteikumu projekts) mērķis ir nodrošināt Ieroču aprites likuma (turpmāk – Likums) 27. panta sestās daļas 1. un 2. punktā Ministru kabinetam doto uzdevumu izpildi. Risinājums: Noteikumu projekts paredz izdot jaunā redakcijā Ministru kabineta 2014. gada 22. jūlija noteikumus Nr. 418 “Noteikumi par veselības pārbaudēm personām, kas glabā (nēsā) ieročus un veic darbu ar ieročiem” (turpmāk – Noteikumi Nr. 418), kas zaudē spēku 2020. gada 1. janvārī.Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Noteikumu projekts izstrādāts saskaņā ar Likuma 27. panta sestās daļas 1. un 2. punktā noteikto deleģējumu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd medicīniskās pretindikācijas ieroču glabāšanai (nēsāšanai) un darbam ar ieročiem, kārtību, kādā veic veselības pārbaudi personām, kas glabā (nēsā) ieročus un veic darbu ar ieročiem, un nosaka kārtējās veselības pārbaudes termiņu, kā arī prasības un kārtību, kādā personu nosūta uz pirmstermiņa veselības pārbaudēm, nosaka Noteikumi Nr. 418, kas izdoti saskaņā ar Ieroču un speciālo līdzekļu aprites likuma 18.1 panta sestās daļas 1. un 2. punktu. Vienlaikus Noteikumu Nr. 418 6. punkts nosaka, ka aizpildīto veselības pārbaudes karti pievieno pacienta ambulatorajai kartei vai 15 gadus glabā ārstniecības iestādē, kurā veica personas pirmreizējo, kārtējo vai pirmstermiņa veselības pārbaudi.   Šā gada 10. aprīlī spēka stājās Likums, kura pārejas noteikumu 1. punkts nosaka, ka ar šā likuma spēkā stāšanos spēku zaudē [Ieroču un speciālo līdzekļu aprites likums](https://likumi.lv/ta/id/221384-ierocu-un-specialo-lidzeklu-aprites-likums). Savukārt Likuma pārejas noteikumu 2. punkts paredz, ka Ministru kabinets līdz 2019. gada 31. decembrim izdod virkni noteikumu, tai skaitā šā likuma [27. panta](https://likumi.lv/ta/id/305818#p27)sestajā daļā minētos noteikumus un, ka līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019. gada 31. decembrim ir spēkā virkne noteikumu, tai skaitā Noteikumi Nr. 418.Vienlaikus Likuma 27. panta sestās daļas 1. un 2. punkts paredz, ka Ministru kabinets nosaka:1) medicīniskās pretindikācijas ieroču glabāšanai (nēsāšanai) un darbam ar ieročiem, kārtību, kādā tiek veiktas veselības pārbaudes, kā arī kārtību, kādā nosakāms kārtējās veselības pārbaudes termiņš;2) prasības un kārtību, kādā persona nosūtāma uz pirmstermiņa veselības pārbaudi. Minētās tiesību normas atbilst Ieroču un speciālo līdzekļu aprites likuma 18.1 panta sestās daļas 1. un 2. punktā noteiktajam, uz kuru pamata tika izdoti Noteikumi Nr. 418.Tādējādi secināms, ka spēkā esošajos Noteikumos Nr. 418 jau šobrīd ir iekļautas tiesību normas attiecībā uz medicīniskajām pretindikācijām ieroču glabāšanai (nēsāšanai) un darbam ar ieročiem, kārtību, kādā tiek veiktas veselības pārbaudes, kā arī kārtību, kādā nosakāms kārtējās veselības pārbaudes termiņš un kādā persona nosūtāma uz pirmstermiņa veselības pārbaudi.2. Vienlaikus šā gada 2. jūlijā spēkā stājās grozījumi Ministru kabineta 2006. gada 4. aprīļa noteikumos Nr. 265 “Medicīnisko dokumentu lietvedības kārtība”, kas paredzēja pārvērtēt medicīniskās dokumentācijas glabāšanas laiku lietderību, līdz ar to nepieciešams pārvērtēt vai arī Noteikumu projektā ir nepieciešams noteikt, ka ārstniecības iestāde aizpildītu veselības pārbaudes karti glabā uz 15 gadiem.Šobrīd spēkā esošā Likuma 27. panta trešā daļa paredz, ka kārtējo veselības pārbaudi personām, kuras saņēmušas ieroča glabāšanas atļauju, nēsāšanas atļauju vai ieroču kolekcijas atļauju, atļauju darbam ar ieročiem vai šaušanas instruktora vai šaušanas trenera sertifikātu, veic ik pēc viena līdz pieciem gadiem atkarībā no personas veselības stāvokļa. Atbilstoši iepriekš minētajam secināms, ka ilgākais termiņš līdz kura beigām nepieciešams sagatavot jaunu veselības stāvokļa novērtēšanas anketu, ir līdz pieciem gadiem. Tas nozīmē, ka ik pēc piecu gadu termiņa (vai īsāka termiņa), tiek atkārtoti vērtēts personas veselības stāvoklis un sagatavota veselības stāvokļa novērtēšanas anketa. Tā kā personas veselības stāvoklis tiek atkārtoti vērtēts ik pēc pieciem gadiem (vai īsākā termiņā), nav nepieciešams saglabāt iepriekš veiktās veselības stāvokļa novērtēšanas anketas, jo pēc Likuma un konkrētā noteikumu projekta mērķa izriet, ka svarīgi ir konstatēt personas esošo veselības stāvokli kādā no normatīvajos aktos noteiktajiem termiņiem. Ņemot vērā minēto un uzglabāšanas laika 15 gadu perioda nepietiekamo pamatojumu, nepieciešams mazināt veselības stāvokļa novērtēšanas anketas uzglabāšanas laiku no 15 gadiem uz 6 gadiem. Minētais 6 gadu periods uzskatāms par atbilstošu veselības stāvokļa novērtēšanas anketas uzglabāšanas laiku, jo tas pielīdzināms termiņam, kurā notiks atkārtota veselības pārbaude, papildus paredzot vienu gadu, ja persona dažādu apstākļu dēļ nepaspēj veikt atkārtoto veselības pārbaudi. Ņemot vērā minēto, lai nodrošinātu Ministru kabinetam dotā uzdevuma izpildi, Veselības ministrija ir izstrādājusi Noteikumu projektu, kas paredz izdot jaunā redakcijā Noteikumus Nr. 418, vienlaikus samazinot līdz 6 gadiem veselības stāvokļa novērtēšanas anketas uzglabāšanas laiku.Noteikumu projekta mērķis ir nodrošināt Likuma 27. panta sestās daļas 1. un 2. punktā Ministru kabinetam doto uzdevumu izpildi.Noteikumu projekts pilnībā atrisinās iepriekš norādītās problēmas un sasniegs paredzēto mērķi.Noteikumu projekta būtība: Jaunā redakcijā tiek izdoti Noteikumi Nr. 418, jo spēku ir zaudējis [Ieroču un speciālo līdzekļu aprites likums](https://likumi.lv/ta/id/221384-ierocu-un-specialo-lidzeklu-aprites-likums), uz kura pamata tika izstrādāti minētie noteikumi, kā arī samazināts veselības stāvokļa novērtēšanas anketas uzglabāšanas laiks no 15 uz 6 gadiem, ņemot vērā veselības pārbaužu veikšanas periodiskumu. |
| 3.  | Projekta izstrādē iesaistītās institūcijas | Veselības ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietverto prasību īstenošanā ir iesaistītas:1) personas, kas glabā (nēsā) ieročus un veic darbu ar ieročiem;1) ģimenes ārsti, ārstniecības iestādēs izveidotas ārstu komisijas un ārstniecības iestādēs izveidotas specializētas ārstu komisijas, kas veic personu pirmreizēju, kārtēju vai pirmstermiņa veselības pārbaudi un nodrošina medicīniskās dokumentācijas uzglabāšanu;2) Valsts policijas amatpersonas un ārstniecības personas, kas pamatotu aizdomu gadījumā var nosūtīt personas uz pirmstermiņa veselības pārbaudi. Vienlaikus Noteikumu projekta norma, nemaina esošās prasības attiecībā uz medicīniskajām pretindikācijām ieroču glabāšanai (nēsāšanai) un darbam ar ieročiem, kā arī kārtību, kādā tiek veiktas pirmreizējas, kārtējas un pirmstermiņa veselības pārbaudes personām, kas glabā (nēsā) ieročus un veic darbu ar ieročiem. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projektam tiešā veidā nav ietekmes uz tautsaimniecību vai uzņēmējdarbības vidi. Vienlaikus uzskatāms, ka veselības stāvokļa novērtēšanas anketas glabāšanas termiņa samazinājums mazinās administratīvo slogu ārstniecības iestādēm. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Cita informācija  | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē ievietots Veselības ministrijas tīmekļa vietnē [www.vm.gov.lv](http://www.vm.gov.lv) un nodots sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts ievietots Veselības ministrijas tīmekļa vietnē [www.vm.gov.lv](http://www.vm.gov.lv). |
| 3. | Sabiedrības līdzdalības rezultāti | Sabiedriskā apspriede paredzēta 2019. gada novembrī. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Personas, kas glabā (nēsā) ieročus un veic darbu ar ieročiem, ārstniecības personas, kas veic personu pirmreizēju, kārtēju vai pirmstermiņa veselības pārbaudi, Valsts policijas amatpersonas un ārstniecības personas, kas pamatotu aizdomu gadījumā ir tiesīgas nosūtīt personu uz pirmstermiņa veselības pārbaudēm. |
| 2. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre Ilze Viņķele

Vīza: Valsts sekretāre Daina Mūrmane - Umbraško

Jermacāne 67876167

guna.jermacane@vm.gov.lv